CONVOCATÒRIA DE LA UNIVERSITAT D'ALACANT D'ADJUDICACIÓ D'AJUDES DRAC HIVERN I DRAC FORMACIÓ AVANÇADA (DES DEL 16 DE MAIG FUM 5710 AL 15 DE MAIG XGJ 0560) I DRAC ESTIU 2023 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/38791)
  + [Valencià](/va/acuerdo/38204)






Selector de idioma

Leer

* [Español](/es/acuerdo/38192)
* [Valencià](/va/acuerdo/38823)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE LA UNIVERSITAT D'ALACANT D'ADJUDICACIÓ D'AJUDES DRAC HIVERN I DRAC FORMACIÓ AVANÇADA (DES DEL 16 DE MAIG KXT 8445 AL 15 DE MAIG YFF 0230) I DRAC ESTIU 2023[Butlletí Oficial Universitat d'Alacant](/ca/Publicacion)
====================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE LA UNIVERSITAT D'ALACANT D'ADJUDICACIÓ D'AJUDES DRAC HIVERN I DRAC FORMACIÓ AVANÇADA (DES DEL 16 DE MAIG VWL 4515 AL 15 DE MAIG MXH 3434) I DRAC ESTIU 2023

Data d'aprovació
:   11/05/2023

Data de publicació
:   12/05/2023

Òrgan competent
:   Rectora

Secció
:   CONVOCATÒRIES I CONCURSOS

* [Annexos](#anexos)
* [Anàlisi](#analisis)

* [Ver acuerdo en formato **PDF**](/Acuerdos/DescargarAcuerdo/38252)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/38863)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/38640)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE LA UNIVERSITAT D'ALACANT D'ADJUDICACIÓ D'AJUDES DRAC HIVERN I DRAC FORMACIÓ AVANÇADA (DES DEL 16 DE MAIG ZYN 5773 AL 15 DE MAIG ZJV 0369) I DRAC ESTIU 2023&url=https://www.boua.ua.es/va/acuerdo/38603)

**Títol:** CONVOCATÒRIA DE LA UNIVERSITAT D'ALACANT D'ADJUDICACIÓ D'AJUDES DRAC HIVERN I DRAC FORMACIÓ AVANÇADA (DES DEL 16 DE MAIG ZSM 2703 AL 15 DE MAIG JFI 6042) I DRAC ESTIU 2023

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dijous, 11 de maig de 2023

CONVOCATÒRIA DE LA UNIVERSITAT D'ALACANT D'ADJUDICACIÓ D'AJUDES DRAC HIVERN I DRAC FORMACIÓ AVANÇADA (DES DEL 16 DE MAIG NGI 4021 AL 15 DE MAIG ARX 9144) I DRAC ESTIU 2023

1.    Objecte de la convocatòria i procediment de concessió

El Vicerectorat de Relacions Internacionals i Cooperació per al Desenvolupament dona suport a la realització d'activitats en les universitats que integren la Xarxa Vives d'Universitats (XVU) a través del programa DRAC.

L'objecte d'aquesta convocatòria és la concessió, en règim de concurrència competitiva, d'ajudes DRAC Hivern i DRAC Formació Avançada (des del 16 de maig del 2023 al 15 de maig del 2024) i DRAC Estiu 2023 en l'àmbit de la Universitat d'Alacant.

La finalitat de les ajudes serà:

A.   Ajudes DRAC Hivern: Promoure la mobilitat de l'alumnat de grau per a assistir a cursos, seminaris o altres activitats de la XVU o de les seues universitats membres, que no estiguen previstes en DRAC Estiu i de duració inferior a 15 dies lectius.

B.   Ajudes DRAC Formació Avançada: Promoure la mobilitat de l'alumnat de màster oficial universitari i de doctorat en relació amb les activitats organitzades per la XVU, com també l'assistència a cursos, seminaris o estades d'investigació en altres universitats de la XVU.

C.   Ajudes DRAC Estiu: Promoure la mobilitat de l'alumnat de grau, de màster oficial universitari i de doctorat per a assistir als cursos o activitats d'estiu que promouen les universitats de la XVU.

Les ajudes econòmiques es destinen únicament per a subvencionar les despeses generades per les activitats fetes en qualsevol institució de la XVU diferent de la UA, i que implique un desplaçament superior a 50 km de distància. Les activitats no presencials s'exclouen de rebre ajuda de mobilitat.

2.    Requisits de les persones beneficiàries

Podrà obtenir la condició de persona beneficiària i sol·licitar aquestes ajudes:

2.1. Ajuda DRAC Hivern: L'alumnat de la UA que, dins del termini de presentació de sol·licituds, curse estudis de Grau amb més de 60 crèdits superats. Igualment, haurà de ser alumnat de la UA durant la realització de l'activitat.

2.2. Ajuda DRAC Formació Avançada: L'alumnat de la UA que dins del termini de presentació de sol·licituds curse estudis de doctorat o de màster oficial. Igualment, haurà de ser alumnat de la UA durant la realització de l'activitat.

En el cas de màsters i doctorats interuniversitaris, s'haurà de presentar la sol·licitud en la universitat en què l'estudiant estiga matriculat (amb independència que siga o no la universitat coordinadora del Màster).

2.3. Ajuda DRAC Estiu: L'alumnat de la UA que, dins del termini de presentació de sol·licituds curse estudis de grau amb més de 45 crèdits superats, o que curse màster oficial universitari o doctorat. Igualment, haurà de ser alumnat de la UA durant la realització de l'activitat.

La percepció de l'ajuda és incompatible amb altres ajudes o pagaments que subvencionen els mateixos conceptes per a la mateixa activitat (és a dir, allotjament, desplaçament o inscripció).

No s'atorgarà més d'una ajuda per persona i convocatòria.

3.    Nombre i dotació de les beques.

3.1. Ajuda DRAC Hivern i Ajuda DRAC Formació Avançada:

S'estableix una ajuda econòmica per un import màxim de 420 € destinats a cobrir despeses d'allotjament i matrícula o inscripció; en cap cas s'inclouran les despeses de manutenció.

Addicionalment, l'ajuda inclou l'import corresponent per cobrir les despeses de desplaçament, fixat en [Annex 1](/Acuerdos/DescargarAnexoxId?idanexo=696268&idacuerdo=38053&idioma=es).

Les despeses d'allotjament no poden sobrepassar la quantitat estipulada per la UA en la normativa aplicable a la liquidació de comissions de servei del Servei de Gestió Econòmica. Només és susceptible de pagament el règim AD (allotjament i desdejuni).

L'ajuda en concepte d'inscripció s'abonarà sempre que es presente el rebut corresponent.

3.2. Ajuda DRAC Estiu:

En DRAC Estiu l'import màxim de l'ajuda queda fixat pel quadre [Annex 2](/Acuerdos/DescargarAnexoxId?idanexo=696268&idacuerdo=38121&idioma=es).

L'import de l'ajuda serà destinat a despeses de desplaçament, allotjament i matrícula; en cap cas s'inclouran les despeses de manutenció.

Les despeses d'allotjament no poden sobrepassar la quantitat estipulada per la UA en la normativa aplicable a la liquidació de comissions de servei del Servei de Gestió Econòmica. Només és susceptible de pagament el règim AD (allotjament i desdejuni).

L'ajuda en concepte d'inscripció serà abonada sempre que es presente el rebut corresponent.

4.    Termini i procediment de presentació de sol·licituds

4.1. Termini de presentació

4.1.1.  Ajuda DRAC Hivern i DRAC Formació Avançada:

El termini per a sol·licitar l'ajuda es troba obert tot l'any, establint-se tres períodes de sol·licitud, després dels quals es resoldrà la concessió d'ajudes.

Període 1

- Termini de sol·licitud: del 16 de maig al 15 de setembre de 2023.

- Import màxim a atorgar en aquest període: 3.500 €.

-Termini màxim de resolució en aquest període: 15 d'octubre de 2023.

Període 2

- Termini de sol·licitud: del 16 de setembre al 15 de gener de 2024.

- Import màxim a atorgar en aquest període: 3.500 €.

-Termini màxim de resolució en aquest període: 15 de febrer de 2024.

Període 3

- Termini de sol·licitud: del 16 de gener al 15 de maig de 2024.

- Import màxim a atorgar en aquest període: 3.000 €.

-Termini màxim de resolució en aquest període: 15 de juny de 2024.

En cas de produir-se fons excedents en algun període de sol·licitud passaran al període següent.

Els sol·licitants del primer període de sol·licitud que no obtinguen ajuda per insuficiència de fons passaran al període següent amb la puntuació que hagen obtingut en la seua sol·licitud inicial; això mateix ocorrerà del segon al tercer període.

4.1.2.  Ajuda DRAC Estiu:

El termini de sol·licitud s'iniciarà el 10 de maig i finalitzarà el 9 de juny de 2023.

4.2. Procediment de presentació

Les sol·licituds es presentaran abans de la data de realització de l'activitat, independentment que la resolució es faça amb posterioritat a l'activitat. En cap cas, s'admetran sol·licituds per a activitats ja fetes. Així mateix, no s'admet més d'una sol·licitud per persona en cada període de recepció.

Procediment de sol·licitud. La sol·licitud serà presentada únicament a través del formulari publicat en la pàgina web següent:

<https://sri.ua.es/va/movilidad/drac.html>

5.    Criteris d'adjudicació

Per a la valoració i l'ordenació de les sol·licituds se seguiran els criteris següents:

·         Prioritzar la participació en les activitats organitzades conjuntament per les universitats que formen part de la XVU.

·         Afavorir l'equilibri territorial.

En el supòsit de situacions d'empat en la puntuació obtinguda, es prioritzaran les sol·licituds ateses els criteris de desempat següents:

1r - Nota mitjana ponderada ([Annex 3](/Acuerdos/DescargarAnexoxId?idanexo=696268&idacuerdo=38267&idioma=es)).

2n - Nombre de crèdits superats.

S'aplicaran aquests criteris fins a aconseguir-hi el desempat. Si persisteix l'empat, es farà per sorteig.

6.    Òrgan gestor i Comissió de valoració

6.1. Òrgan gestor

L'òrgan gestor de la convocatòria, el Servei de Relacions Internacionals, s'encarrega de l'ordenació i la instrucció del procediment, acordarà totes les actuacions necessàries per a la determinació, el coneixement i la comprovació de les dades d'acord amb les quals ha de dictar-se resolució.

La unitat administrativa de referència és l'àrea de Mobilitat de PDI/PAS de l'esmentat servei, contacte: [gckqjvgdspwpr@oc.az](mailto:egebyvvnodvlf@fd.kn)

Quan la sol·licitud no reunisca els requisits o no s'acompanye la documentació que siga exigible, es notificarà a la persona sol·licitant la causa que impedeix la continuació del procediment, i se li requerirà perquè d'acord amb la legislació de procediment administratiu comú esmene la falta o acompanye els documents preceptius amb indicació que si així no es fera, se li tindrà per desistit de la petició prèvia resolució que haurà de ser dictada en els termes previstos legalment.

6.2. Comissió de valoració

Les sol·licituds seran avaluades per una comissió presidida per la vicerectora de Relacions Internacionals i Cooperació per al Desenvolupament o persona en qui delegue. La Comissió de Valoració farà l'examen i l'avaluació de les sol·licituds presentades, com també la consegüent proposta de concessió i denegació de les ajudes.

La comissió tindrà la composició següent:

Presidència:

-       Vicerectora de Relacions Internacionals i Cooperació per al Desenvolupament

Secretària:

-        Subdirectora de Gestió de Projectes de Mobilitat

Vocals:

-       Gestor en cap de Mobilitat de PDI/PAS

7.    Resolució, notificació i publicació dels resultats

Atès el principi de transparència arreplegat en la Llei 40/2015, d'1 d'octubre, de règim jurídic del sector públic, i al que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es faran en la direcció web: <https://sri.ua.es/es/movilidad/drac.html> que substitueix la notificació a les persones interessades i produeix els mateixos efectes.

La proposta de resolució provisional de les ajudes, amb la baremació provisional de cada sol·licitant i, si escau, les sol·licituds excloses provisionalment i els motius d'exclusió, es publicaran durant els 15 dies posteriors a la finalització dels períodes de sol·licitud. A partir de l'endemà de la publicació, les persones interessades tindran un termini de 10 dies hàbils per a la presentació de les al·legacions que creguen pertinents, davant de l'òrgan gestor.

Transcorregut aquest termini i a la vista de la proposta motivada de la comissió de valoració, la rectora de la Universitat d'Alacant dictarà la resolució que escaiga.

8.    Marc legal i pressupostari

La convocatòria d'ajuda, que serveix de base reguladora es troba recollida en la línia de subvenció 2023LS0034 de l'edició 2023 del Pla Estratègic de Subvencions 2021-23 de la Universitat d'Alacant.

La subvenció assignada s'ajustarà al que disposa la llei 38/2003 i en el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, Llei 1/2015, de 6 de febrer, d'hisenda pública, del sector públic instrumental i de subvencions, normativa interna de la Universitat d'Alacant i aquesta convocatòria.

Aquesta convocatòria es regeix, a més de per les normes establides en aquesta, per les Bases Reguladores que estableixen l'adjudicació d'ajudes DRAC per a estudiants en la UA (accions DRAC Hivern, Drac Formació Avançada i Drac Estiu), publicades en BOUA de 25/02/2022 (<https://www.boua.ua.es/es/acuerdo/22343>).

Les ajudes econòmiques concedides estan constituïdes per fons propis de la UA. La dotació de les ajudes d'un màxim de 10.000 euros serà sufragada amb càrrec al capítol IV aplicació 78.99.6H.47.58 del centre de despesa 5160 del Servei de Relacions Internacionals.

De la quantia màxima seran imputables a l'anualitat corrent 3.500 euros com a màxim, a l'any 2024 la quantitat de 6.500 euros com a màxim. A més, aquesta última quantitat es podrà incrementar si resulta crèdit excedent en el primer període.

Les anualitats corresponents a exercicis futurs quedaran condicionades a l'existència de crèdit adequat i suficient en el corresponent pressupost de la Universitat d'Alacant. La modificació de la distribució inicialment aprovada requerirà la tramitació del corresponent expedient de reajustament d'anualitats.

S'aplicaran les retencions de rendes que, si escau, establisca la legislació vigent.

Aquesta dotació podrà incrementar-se a conseqüència de la concurrència d'alguna de les circumstàncies previstes en l'art. 58.2 a) del Reglament de la Llei 38/2003 de 17 de novembre.

El romanent no aplicat serà objecte de reintegrament al Vicerectorat que concedeix l'ajuda en acabar l'any natural següent al de la concessió. Aquest romanent haurà de revertir a la mateixa aplicació d'origen del centre de despesa 5160.

9.    Obligació i justificació de la persona beneficiària

És obligació de les persones beneficiàries d'aquesta convocatòria justificar el compliment de la finalitat per a la qual es va concedir l'ajuda i de l'aplicació dels fons percebuts fins al 30 de novembre de l'any en què finalitze el termini de realització de l'activitat.

La justificació del compliment de les obligacions contindrà la informació següent:

a) en el cas que la persona sol·licitant siga exclusivament estudiant UA:

1.    Original i còpia del certificat de l'organització de l'activitat, que hi acredite la participació.

2.    Justificació original del resguard del pagament de la inscripció en l'activitat.

3.    Comprovants originals de les despeses d'allotjament i transport, excloent-ne els transports interurbans.

4.    Còpia del document d'identitat, en el cas de no haver lliurat el document actualitzat anteriorment en la UA.

5.    Model 145 (retencions d'IRPF).

6.    Fitxer de tercers (formulari de dades personals i dades bancàries).

b) en cas que la persona sol·licitant siga també personal PDI/PAS:

- La persona beneficiària indicarà el departament/servei que tramitarà: la comissió de servei corresponent i el pagament directe de la matrícula/inscripció, en el seu cas.

- La Unitat de Mobilitat PDI/PAS realitzarà el traspàs a aquelles aplicacions corresponents al capítol 2 des d'on s'haja liquidat l'expedient corresponent.

- Es tramitarà el traspàs després de rebre còpia de la liquidació de la comissió de servei i de la documentació justificativa.

Després de la publicació de la resolució d'adjudicació definitiva de cada període de sol·licitud, les persones beneficiàries justificaran la realització de l'activitat i aplicació dels fons a la finalitat de l'ajuda, com a data màxima el 30 de novembre de l'any en què finalitze el termini de realització de l'activitat. Posteriorment, la Universitat procedirà d'ofici a l'abonament de les despeses reals fins al màxim establit.

10. Protecció de dades de caràcter personal

D'acord amb el que disposa la legislació vigent en matèria de protecció de dades, comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participar-hi.

En el marc dels tractaments esmentats, les vostres dades no podran ser cedides, excepte obligació legal.

Us informem que podeu exercir els vostres drets en relació amb el tractament de les dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica <https://seuelectronica.ua.es/va/index.html>.

La informació addicional i detallada sobre Protecció de Dades, els vostres drets i la Política de Privacitat de la Universitat d'Alacant, podeu consultar-la en l'enllaç següent: <https://seuelectronica.ua.es/va/privadesa.html>

11. Recursos

Contra la convocatòria, les bases i tots els actes administratius que se'n deriven, que esgoten la via administrativa, es podrà interposar recurs contenciós administratiu davant del jutjat contenciós administratiu d'Alacant que siga competent, en el termini de dos mesos comptadors a partir de l'endemà de publicar-se, d'acord amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 38.4 de la llei orgànica 2/2023, de 22 de març, del Sistema Universitari i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament es podrà interposar recurs de reposició en el termini d'un mes comptador a partir de l'endemà de la publicació d'aquesta, davant de la rectora, d'acord amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirecta el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 8 de maig del 2023

La rectora,

PD de signatura, la vicerectora de Relacions Internacionals i Cooperació per al Desenvolupament

(Resolució de 22 de desembre del 2020)

Rosa María Martínez Espinosa

Anàlisi
-------

:   **Derogat per:**

    * [Detalle
       RESOLUCIÓ DE LA UNIVERSITAT D'ALACANT, PER LA QUAL S'ANUL·LA LA CONVOCATÒRIA DE LA UNIVERSITAT D'ALACANT, EN RÈGIM DE CONCURRÈNCIA COMPETITIVA, PER A LA CONCESSIÓ D'AJUDES DRAC HIVERN, DRAC FORMACIÓ AVANÇADA I DRAC ESTIU 2023](/va/acuerdo/40575)
      29/06/2023

Documents annexos:
------------------

* [Descargar 38979\_32 ANEXOS\_ca.pdf](/Acuerdos/DescargarAnexoxId?idanexo=696249&idacuerdo=38175)
* [Descargar 38136\_32 ANEXOS\_va.pdf](/Acuerdos/DescargarAnexoxId?idanexo=696268&idacuerdo=38487)





[Carretera Sant Vicent del Raspeig s/n  
03773 Sant Vicent del Raspeig - Alacant  
 Tel. 44 261 0714 - Fax 72 392 7718](https://www.google.es/maps/@88.473760,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12535&trk=tyah&trkInfo=tarId%4D9307392071116%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)